  Виталий Пронин Прессалэн нуналыз азьын – выль пресс-секретарь Удмуртиысь Тӧролэн но Правительстволэн пресс-службаенызы кивалтӥсьлэсь ужзэ быдэсъясь луиз Алексей Серебренников. Алексей Серебренников пӧсьтолэзьысен ужаз Александр Бречаловлэн кенешчиез луыса.Азьвылэз кивалтӥсь Екатерина Волкова кузь отпуске кошкиз. 2017-тӥ арын пӧсьтолэзьысен Алексей Серебренников элькун тӧролэн советникез луиз, со калыкъёслэн вазиськонъёсынызы, мер огазеяськонъёсын но НКО-сын герӟаськем ужпумъёсын выриз. Вакчияк: Алексей Васильевич Серебренников вордӥськиз 24-тӥ пӧсьтолэзе 1977-тӥ арын Дэри ёросысь Якшур гуртын. 2000-тӥ арын йылпумъяз Удмурт кун университетэз, 2003-тӥ арын – телевидениын но радиоын ужасьёслэсь квалификацизэс будэтонъя Москваысь институтэз. 1998-тӥ-2005-тӥ аръёсы – «Удмуртия» ТРК-ысь корреспондент. 2009-тӥ-2012-тӥ аръёсы – Удмуртияя валтӥсь федерал инспекторлэн пресс-службаезлэн кивалтӥсез, «Федеральный вестник Поволжья-Удмуртия» журналлэн валтӥсь редакторез. 2012-тӥ-2013-тӥ аръёсы – Руководитель пресс-службы и протокола Главного федерального инспектора по Республике Татарстан, руководитель объединённого пресс-центра при ГФИ по РТ, главный редактор журнала «Федеральный вестник Поволжья-Татарстан». 2013-тӥ-2014-тӥ аръёсы – Россиысь калыкъёслэн ассамблеязылэн пресс-службаеныз кивалтӥсь. 2014-тӥ арысен – «Наше Время Удмуртия» газетлэн валтӥсь редакторез. 2017-тӥ арысен пӧсьтолэзьысен – Удмуртилэн Тӧроезлэн кенешчиез.  